CELEX: C2007/095/100
Language: et
Date: 2007-04-28 00:00:00
Title: Kohtuasi T-62/07 P: Euroopa Ühenduste Komisjoni 28. veebruaril 2007 esitatud apellatsioonkaebus Avaliku Teenistuse Kohtu 13. detsembri 2006 . aasta otsuse peale kohtuasjas F-17/05: de Brito Sequeira Carvalho v . komisjon

28.4.2007   
            
            
               ET
            
            
               Euroopa Liidu Teataja
            
            
               C 95/50
            
         Euroopa Ühenduste Komisjoni 28. veebruaril 2007 esitatud apellatsioonkaebus Avaliku Teenistuse Kohtu 13. detsembri 2006. aasta otsuse peale kohtuasjas F-17/05: de Brito Sequeira Carvalho v. komisjon
   (Kohtuasi T-62/07 P)
   (2007/C 95/100)
   Kohtumenetluse keel: prantsuse
   Pooled
   
      Apellant: Euroopa Ühenduste Komisjon (esindajad: D. Martin ja advokaat C. Falmagne)
   
      Teine menetluspool: José Antonio de Brito Sequeira Carvalho
   Apellandi nõuded
   
               —
            
            
               Tühistada Avaliku Teenistuse Kohtu 13. detsembri 2006. aasta otsus kohtuasjas F-17/05;
            
         
               —
            
            
               jätta J. Sequeira esitatud hagi rahuldamata;
            
         
               —
            
            
               otsustada, et kumbki pool kannab käesoleva menetlusega ja Avaliku Teenistuse Kohtus toimunud menetlusega seotud kohtukulud ise.
            
         Väited ja peamised argumendid
   Avaliku Teenistuse Kohus rahuldas 13. detsembri 2006. aasta otsusega kohtuasjas F-17/05: de Brito Sequeira Carvalho v. komisjon hageja poolt esimeses astmes esitatud hagi osaliselt ja tühistas komisjoni 13. juuli 2004. aasta otsuse, millega keelati hageja ligipääs komisjoni hoonetele ning otsused, millega pikendati automaatselt tema haiguspuhkust.
   Komisjon tugineb kaebuses esiteks sellele, et Avaliku Teenistuse Kohus tegi otsuse ultra petita, kuna ta tühistas komisjoni 13. juuli 2004. aasta otsuse, millega keelati hageja ligipääs komisjoni hoonetele ning teiseks sellele, et tehtud otsusega rikuti ühenduse õigust. Komisjon väidab, et Avaliku Teenistuse Kohus moonutas vaidluse faktilisi asjaolusid, rikkus otsuse põhjendamiskohustuse tõlgendamisel õigusnormi ning rikkus personalieeskirjade artikli 59 lõike 1 viiendat lõiku. Lisaks väidab komisjon, et vaidlustatud otsuses personalieeskirjade artikli 59 lõikele 5 antud tõlgendus moonutab selles sättes ette nähtud menetlust sõltumatu arsti arvamuse küsimiseks.